คือดิฉันมีประจำเดือนมาแบบน้อยมากค่ะ เรยซื้อที่ตรวจครรภ์มาตรวจดูผลที่ได้คือ 2 ขีดค่ะจากนั้นเรยซื้อมาตรวจอีก3 อันค่ะ ตรวจวันละอัน ผลออกมาคือ2 ขีดทุกอันเลยค่ะ จากนั้นก้อมีอาการเจ็บหน้าอกเหนื่อยง่ายวินหัวหน้ามืดอยู่หลายครั้งค่ะ คืออยากรู้ว่าอาการแบบนี้ท้องหรือป่าวค่ะ
สวัสดีค่ะ หากตรวจหาการตั้งครรภ์ได้อย่างถูกต้อง และได้อ่านผลหลังการทดสอบภายในไม่เกิน 5 นาที แล้วพบขึ้น 2 ขีดในทั้ง 3 ครั้งที่ตรวจ ก็แสดงว่าน่าจะมีการตั้งครรภ์เกิดขึ้นค่ะ ดังนั้น เลือดที่ออกจากช่องคลอด จึงไม่ใช่ประจำเดือน แต่เป็นภาวะแทรกซ้อนที่เกิดจากการตั้งครรภ์ เช่น อาจเป็นแท้งคุกคาม ท้องนอกมดลูก เป็นต้น ดังนั้น หากยังมีเลือดไหลออกมา หรือมีปวดท้องน้อย แนะนำควรรีบไปพบสูติ-นรีแพทย์เพื่อตรวจค่ะสำหรับอาการเจ็บหน้าอก เหนื่อยง่าย เวียนหัว หน้ามืด ก็น่าจะเป็นอาการของการตั้งครรภ์ได้ในเบื้องต้น ควรงดการทำงานหนักต่างๆ ไม่ยกของหนัก ไม่เดินมาก ไม่วิ่ง ไม่ออกกำลังกาย งดการเดินทางด้วยจักรยานหรือมอเตอร์ไซด์ นอนหลับพักผ่อนให้มากๆ ไม่เครียด ทานอาหารที่มีประโยชน์ ไม่ดื่มชา กาแฟ และแอลกอฮอล์ ไม่อยู่ใกล้ผู้ที่สูบบุหรี่ เป็นต้น